Activity Report **13-08-2021**

**आजादी का अमृत महोत्सव: फिटनेस की डोज आधा घंटा रोज**

राजकीय महाविद्यालय जींद की NCC यूनिट, NSS एवं खेल विभाग के द्वारा युवा एवं खेल मंत्रालय और उच्चतर शिक्षा विभाग के निर्देशानुसार "आजादी का अमृत महोत्सव " कार्यक्रम का आयोजन प्राचार्या श्रीमती शीला दहिया एवं कमांडिंग ऑफिसर कर्नल जयंतो घोष की अध्यक्षता में किया गया। इस कार्यक्रम के तहत फिट इंडिया फ्रीडम रन 2.0 महाविद्यालय के मैन गेट से पुलिसलाइन ग्राउंड तक आयोजित की गयी जिसमें लगभग 80 विद्यार्थियों ने भाग लिया। एनसीसी अधिकारी लेफ्टिनेंट पंकज बत्रा ने स्वस्थ जीवन शैली के लिये " फिटनेस की डोज आधा घंटा रोज " उद्घोष के साथ सभी विद्यार्थियो से प्रतिदिन आधा घंटा शारीरिक व्यायाम करने का आग्रह किया गया जिससे वो मानसिक और शारीरिक दोनों प्रकार से मजबूती हासिल कर सकते है और गंभीर बीमारियो पर होने वाले ख़र्चे को बचा सकते है । इसके पश्चात एनसीसी कैडेट्स ने जिला प्रशासन द्वारा स्वतंत्रता दिवस की तैयारी हेतु पुलिस ग्राउंड में आयोजित अंतिम परेड रिहर्सल में भाग लेते हुए राष्ट्रीय ध्वज को सलामी दी । इसके उपरांत सभी कैडेट्स ने राष्ट्र गान का ऑनलाइन उच्चारण करके उसकी वीडियो शिक्षा मंत्रालय द्वारा बताई गयी वेबसाइट पर अपलोड की गयी और उसके प्रमाणपत्र भी डाउनलोड किए गए।

इस अवसर पर स्पोर्ट्स विभाग से सहायक प्रोफेसर सतीश मालिक और NSS प्रोग्राम अधिकारी श्री अमन, NCC केयर टेकर पूनम, नायब सूबेदार मोती राम, हवलदार मुकेश भी मौजूद रहे।